5.

A 168. cikk a következőképpen módosul: a) az (1), (2) és (3) bekezdés helyébe a következő szöveg lép: „(1) A 2009/138/EK irányelv 105. cikke (5) bekezdése második albekezdésének b) pontjában említett részvénykockázati részmodul egy-egy részmodult tartalmaz az 1-es és a 2-es típusú részvénykitettségekhez, valamint az elismerhető infrastrukturális részvénykitettségekhez. (2) Az 1-es típusú részvénykitettségek az Európai Gazdasági Térséghez (EGT) vagy a Gazdasági Együttműködési és Fejlesztési Szervezethez (OECD) tartozó országok szabályozott piacain jegyzett, vagy olyan, a 2014/65/EU irányelv (4) cikke (1) bekezdésének 22. pontjában említett multilaterális kereskedési rendszereken folyó kereskedés tárgyát képező részvényekből állnak, amelyek bejegyzett irodája vagy központi irodája az Európai Unió tagállamában van. (3) A 2-es típusú részvénykitettségek a (2) bekezdésben említettektől eltérő egyéb részvényekből, tőzsdei árukból és más alternatív befektetésekből állnak. Ezenkívül tartalmaznak minden, a kamatláb-kockázati részmodulban, az ingatlanpiaci kockázati részmodulban és a kamatrés-kockázati részmodulban szereplőktől eltérő eszközt, beleértve a 84. cikk (1) és (2) bekezdésében említett eszközöket és közvetett kitettségeket, amennyiben az áttekintés elve nem alkalmazható, és a biztosító vagy viszontbiztosító nem alkalmazza a 84. cikk (3) bekezdésének rendelkezéseit.”; b) a cikk a következő (3a) bekezdéssel egészül ki: „(3a) Az elismerhető infrastrukturális részvénykitettségek olyan, az infrastrukturális projektekkel foglalkozó gazdasági egységben eszközölt tőkebefektetésekből állnak, amelyek teljesítik a 164a. cikkben meghatározott kritériumokat.”; c) a (4) bekezdés helyébe a következő szöveg lép: „(4) A részvénykockázat tőkeszükséglete a következőképpen számítandó ki: ahol: a) SCRtype1equities az 1-es típusú részvénykitettségek tőkeszükségletét jelöli, b) SCRtype2equities a 2-es típusú részvénykitettségek tőkeszükségletét jelöli, c) SCRquinf az elismerhető infrastrukturális részvénykitettségek tőkeszükségletét jelöli.”; d) a (6) bekezdés a következőképpen módosul: i. az a) és b) pont helyébe a következő szöveg lép: „a) a 346/2013/EU európai parlamenti és tanácsi rendelet (*) 3. cikkének b) pontjában említett, az elismerhető infrastrukturális tőkebefektetéstől eltérő, szociális vállalkozási alapnak minősülő kollektív befektetési vállalkozásokban lévő tőkebefektetések, amennyiben az e rendelet 84. cikkében meghatározott áttekintés elve a kollektív befektetési vállalkozáson belüli összes kitettség esetében alkalmazható, illetve az említett alapok befektetési jegyei vagy részvényei, amennyiben az áttekintés elve nem alkalmazható a kollektív befektetési vállalkozáson belüli összes kitettség esetében; b) a 345/2013/EU európai parlamenti és tanácsi rendelet (**) 3. cikkének b) pontjában említett, az elismerhető infrastrukturális tőkebefektetéstől eltérő, kockázati tőkealapnak minősülő kollektív befektetési vállalkozásokban lévő tőkebefektetések, amennyiben az e rendelet 84. cikkében meghatározott áttekintés elve a kollektív befektetési vállalkozáson belüli összes kitettség esetében alkalmazható, illetve az említett alapok befektetési jegyei vagy részvényei, amennyiben az áttekintés elve nem alkalmazható a kollektív befektetési vállalkozáson belüli összes kitettség esetében;”; (*) Az Európai Parlament és a Tanács 2013. április 17-i 346/2013/EU rendelete az európai szociális vállalkozási alapokról (HL L 115., 2013.4.25., 18. o.)." (**) Az Európai Parlament és a Tanács 2013. április 17-i 345/2013/EU rendelete az európai kockázatitőke-alapokról (HL L 115., 2013.4.25., 1. o.)." ii. a c) pont i. alpontja helyébe a következő szöveg lép: „i. olyan alapokban tartott, az elismerhető infrastrukturális tőkebefektetéstől eltérő eszközök, amelyeknél az e rendelet 84. cikkében meghatározott áttekintés elve az alternatív befektetési alapon belüli összes kitettség esetében alkalmazható;”; iii. a szöveg a következő d) ponttal egészül ki: „d) az (EU) 2015/760 rendelet szerinti európai hosszú távú befektetési alapként engedélyezett kollektív befektetési vállalkozásokban tartott, az elismerhető infrastrukturális tőkebefektetéstől eltérő eszközök, amennyiben az e rendelet 84. cikkében meghatározott áttekintés elve a kollektív befektetési vállalkozáson belüli összes kitettség esetében alkalmazható, illetve az említett alapok befektetési jegyei vagy részvényei, amennyiben az áttekintés elve nem alkalmazható a kollektív befektetési vállalkozáson belüli összes kitettség esetében.”;